सर्जेंट मेजर को डीएसपी का पद देने के बाद आदेश वापस लेने का विरोध
रांची | झारखंडपुलिस एसोसिएशन का केंद्रीय प्रतिनिधिमंडल बुधवार को गृह, कारा और आपदा प्रबंधन के प्रधान सचिव से मुलाकात कर कनीय अधिकारियों की लंबित समस्याओं को दूर करने की अपील की। एसोसिएशन के केंद्रीय अध्यक्ष योगेंद्र सिंह, महामंत्री अक्षय कुमार राम, उपाध्यक्ष ब्रह्मदेव प्रसाद, शंभू यादव संयुक्त सचिव तारकेश्वर प्रसाद ने प्रधान सचिव से आग्रह किया है कि पुलिस उपाधीक्षक में प्रोन्नति पाए सात सार्जेंट मेजर को पुन: उसी पद पर प्रतिनियुक्त करने संबंधी आदेश को वापस लिया जाए।
एसोसिएशनकी प्रमुख मांगें : पुलिसनिरीक्षक से पुलिस उपाधीक्षक की कोटि में प्रोन्नति की प्रक्रिया काफी विलंब से हो रही है। सहायक अवर निरीक्षक से पुलिस निरीक्षक तक के पदाधिकारियों को पिछले दो वर्षों से लंबित एसीपी एमएसीपी का लाभ दिया जाए। झारखंड पुलिस कर्मियों के आश्रितों को पुलिस संवर्ग में अनुकंपा के आधार पर नियुक्ति होती थी, लेकिन कार्मिक विभाग के द्वारा यह संकल्प जारी किया गया कि 1800 1900 के ग्रेड पे के वेतनमान में ही अनुकंपा के आधार पर ही नियुक्ति होगी।
hin_Deva hin_Deva hin_Deva